Ён патлумачыў, што існуюць злоўжыванні, выкліканыя свайго роду “тэалогіяй інкультурацыі”, згодна з якой Езус выбраў хлеб і віно проста як элементы міжземнаморскай культуры, да якой належаў. Таму некаторыя тэолагі, а пазней пастаралісты прапанавалі выкарыстоўваць на розных кантынентах замест віна напоі, характэрныя для іх культуры, а замест пшаніцы іншыя зернавыя. Больш за тое, выходзячы за межы тэорыі, некаторыя пачалі на практыцы прымяняць такі падыход, ідучы насуперак правілу Касцёла, які ў гэтым пытанні заўсёды быў цвёрда перакананы і нязменны, - патлумачыў эксперт матывы выдання ліста Кангрэгацыі Божага Культу і Дысцыпліны Сакрамэнтаў.